2017 жылдың наурыз айына шешімдерді қабылдау үдерістері туралы жұртшылықтың ақпаратқа қол жетімділігі бойынша жергілікті атқарушы органдар сайттарының жұмысына талдау.

Қазақстан Республикасы Энергетика министрлігімен (бұдан әрі Министрлік) мемлекеттік органдар сайттарында шешімдерді қабылдау үдерістері туралы жұртшылықтың ақпаратқа қол жетімділігіне тұрақты мониторинг пен жұртшылықтың пікірі есебінің нәтижесінде келесіні атап өтеді.

Облыстардың, Алматы және Астана қалаларының жергілікті атқарушы органдарының (бұдан әрі - ЖАО) жұмысына жүргізілген талдаумен 2017 жылдың наурыз айында аумақтық Табиғи ресурстар және табиғатты пайдалануды реттеу басқармаларының ресми сайттарында 219 – хабарландыру, 66 – хаттама жарияланған және «Қоғамдық тыңдауларды өткізу қағидаларына» сәйкес жариялау мерзімдері бойынша барлығы – 154 бұзушылық анықталған, оның ішінде: хабарландыру бойынша – 152 және хаттамалар бойынша – 2.

Төменде аумақтар шегінде 2017 жылдың наурыз айында өткізілген мониторинг бойынша кесте ұсынылған:

|  |  |  |  |  |  |
| --- | --- | --- | --- | --- | --- |
| № р/с | Әкімшілік бірліктер | Хабарландырулар | Хаттамалар | Бұзушылықтар | |
| Хабарландыру жариялау бойынша | Хаттама жариялау бойынша |
| 1 | Астана қ. | - | - | - | - |
| 2 | Алматы қ. | 10 | 7 | 4 | - |
| 3 | Ақмола облысы | - | - | - | - |
| 4 | Ақтөбе облысы | 45 | 10 | 33 | - |
| 5 | Алматы облысы | 2 | - | 1 | - |
| 6 | Атырау облысы | 31 | 12 | - | - |
| 7 | ШҚО | 10 | 10 | 9 | - |
| 8 | БҚО | 1 | 1 | 1 | 1 |
| 9 | Жамбыл облысы | - | - | - | - |
| 10 | Қарағанды облысы | 3 | - | 3 | - |
| 11 | Костанай облысы | 4 | 6 | 3 | - |
| 12 | Кызылорда облысы | 7 | - | 3 | - |
| 13 | Маңғыстау облысы | 26 | 18 | 25 | - |
| 14 | Павлодар облысы | 45 | - | 41 | - |
| 15 | СҚО | 5 | 2 | 4 | 1 |
| 16 | ОҚО | 30 | - | 25 | - |
| **Барлығы** | | **219** | **66** | **152** | **2** |

Біршама жиі кездесетін Қағида талаптарының бұзушылығы:

- Қағиданың 8 және 10 тармақшалары бойынша ЖАО Тапсырыс берушісі «... қоғамдық тыңдауды өткізудің уақыты мен орнын», сонымен қатар «...мемлекеттік және орыс тілдерінде қоғамдық тыңдауларды өткізгенге дейін күнтізбелік жиырма күннен кешіктірмей мүдделі жұртшылықты хабарландыруды жүзеге асырады»;

- Қағиданың 12-тармағы бойынша ЖАО «... жергілікті атқарушы органдар қоғамдық тыңдауларды өткізуге дейінгі жиырма күнге дейін белгiленiп отырған шаруашылық және өзге де қызметтің қоршаған ортаға әсерін бағалау жөніндегі рәсіміне және осы қызмет бойынша шешім қабылдау процесіне жататын экологиялық ақпаратқа ашық қолжетімділікті интернет-ресурсы арқылы, сонымен қатар құлақтандырудың өзге де әдістерін қолдана отыра қамтамасыз етеді».

Хабарландырулардың көпшілігінде Қағиданың аталған тармағы талаптарының басты емес, екінші бөлігіне жатқызуға болатын қоғамдық тыңдаулардың материалдарымен танысуға болатын электронды мекенжайы мен байланысулар көрсетіледі, «..., сонымен қатар құлақтандырудың өзге де әдістерін қолданады». Ол кезде басты талаптарға «... осы қызмет бойынша шешім қабылдау процесіне жататын экологиялық ақпаратқа ашық қолжетімділікті интернет-ресурсы арқылы, сонымен қатар құлақтандырудың өзге де әдістерін қолдана отыра қамтамасыз етеді...».

2017 жылдың наурыз айында аумақтар шегінде өткізілген ЖАО сайттардың мониторингі бойынша жасалған кестеден келесі анықталды:

- Астана қ. жобалары қоғамдық тыңдауларға шығарылуға жататын шаруашылық қызметі түрлерінің тізбесіне сәйкес келетін хабарландырулардың жоқтығының себебі бойынша қоғамдық тыңдаулар бойынша ақпарат жарияланбады (ҚР Энергетика министрінің 2016 жылғы 10 маусымдағы № 240 бұйрығы);

- Ақмола облысы 2017 жылдың 1 наурызынан бастап 2017 жылға сайтты қолдау бойынша қызметтерді көрсетуге шарттың жоқтығына байланысты сайттың сөніп қалуынан қоғамдық тыңдаулар бойынша ақпарат жарияламады;

- Жамбыл облысы наурыз айында қазіргі таңда жаңа сайттың әзірленуі мен сүйемелденуі аяқталмағандығының себебінен қоғамдық тыңдаулар бойынша ақпарат жарияламады.

Солтүстік Қазақстан облысының Табиғи ресурстар және табиғатты пайдалануды реттеу басқармасымен жұртшылықтың ақпаратқа қол жетімділігі бойынша ыңғайлы интерфейс әзірленді, онда қоғамдық тыңдау туралы ақпарат жарияланған.

Атырау, Шығыс Қазақстан облыстарының ЖАО сайттары өңделді, онда қоғамдық тыңдауларды сұрау нысанында өткізу үшін хабарландыруды жариялау кезінде сұрау мерзімінің аяқталғандығын көрсету қажеттілігі туралы ескертулер ескерілген.